2020. gada 29. septembrī Noteikumi Nr. 603

Rīgā (prot. Nr. 56 5. §)

**Noteikumi par nekustamā īpašuma darījumu starpnieka
reģistrācijas maksu un ikgadējo uzraudzības maksu**

Izdoti saskaņā ar

Nekustamā īpašuma darījumu

starpnieku darbības likuma

7. panta ceturto daļu un

14. panta trešo daļu

1. Noteikumi nosaka nekustamā īpašuma darījumu starpnieka maksu par personas iekļaušanu nekustamā īpašuma darījumu starpnieku reģistrā, ikgadējās nekustamā īpašuma darījumu starpnieka uzraudzības maksas apmēru un samaksas kārtību.

2. Par personas iekļaušanu nekustamā īpašuma darījumu starpnieku reģistrā ir noteikta reģistrācijas maksa – 40 *euro*. To ieskaita pamatbudžetā.

3. Par nekustamā īpašuma darījumu starpnieka uzraudzību ir noteikta ikgadēja maksa – 40 *euro*. To ieskaita pamatbudžetā.

4. Ikgadējo nekustamā īpašuma darījumu starpnieka uzraudzības maksu nekustamā īpašuma darījumu starpnieks maksā katru gadu līdz attiecīgajam datumam, kurā veikta sākotnējā reģistrācija.

5. Šo noteikumu 3. un 4. punkts stājas spēkā 2020. gada 1. oktobrī.

Ministru prezidents A. K. Kariņš

Ekonomikas ministrs J. Vitenbergs